NaiveNeuron/SloPal huggingface dataset:
Mazurek, Milan, poslanec NR SR (2018-02-14):
Presne tak, ako si spomínal, Stano, máme tu poslancov tzv. Slovenskej národnej strany, aj keď už dnes nikto, kto nie je úplne naivný, neverí, že je tam ešte čosi národné ostalo, ale som naozaj zvedavý, ako bude slovenská, tzv. národná strana hlasovať pri návrhu záko..., pri návrhu zákona, ktorý mení rokovací poriadok tým spôsobom, aby sa pred každou schôdzou Národnej rady zahrala štátna hymna. Ja si neviem predstaviť, že by boli proti alebo sa zdržali, to, to jednoducho by už zapreli aj tie posledné zvyšky toho názvu, ktoré ešte majú, pretože, ako vieme, oni radi menia rokovací poriadok, ich pán predseda kapitán sa stará o všetko možné, o odznačiky, malinovky, horalky, grafy, obrázky, ale keď ide o štátnu hymnu, zrazu má nejaký problém. Tak ja som veľmi zvedavý, či poslanci Slovenskej, opakujem, národnej strany si zachovajú ešte aspoň tie posledné kúsky cti a zahlasujú ako správni, hrdí Slováci, alebo opäť ukážu, že sú len zapredaní farizeji, ako to vidíme už na všetkých ostatných ich hlasovaniach.
Hrušovský, Pavol, podpredseda NR SR (2011-03-24):
Ďakujem pekne. Pán minister, prosím, zaujmite miesto pre navrhovateľov. A poprosím povereného poslanca výborom pre hospodárstvo výstavbu a dopravu, aby z poverenia výboru informoval Národnú radu o výsledku prerokovávania návrhu zákona vo výboroch, ktorým bol pridelený, ako aj o stanovisku a odporúčaní gestorského výboru k jednotlivým návrhom, ktoré podali poslanci na rokovaniach výborov. Pán poslanec Kaník, nech sa páči.
Ivan, Miroslav, poslanec NR SR (2018-10-24):
Ďakujem za slovo. Vážené pani poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Karola Galeka a Jany Kiššovej na vydanie zákona, ktorým sa mení a dopĺňa zákon 250/2012 Z. z. o regulácii v sieťových odvetviach v znení neskorších predpisov (tlač 1154). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
M. Hort, poslanec: (2005-02-01):
(Prestávka.)
Sopko, Miroslav, poslanec NR SR (2017-02-14):
Ďakujem za slovo. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
P. Hrušovský, podpredseda NR SR: (2001-10-02):
R. Vavrík, poslanec: ... ustanovenie vlajka, ale keď bude trvať tam...
Glváč, Martin, podpredseda NR SR (2018-10-24):
Ďalšia v rozprave pani poslankyňa Žitňanská, nech sa páči.
Pellegrini, Peter, predseda NR SR (2023-12-20):
Pani poslankyňa nemala procedurálny návrh. Pán poslanec Igor Matovič, procedurálny návrh.
Blanár, Juraj, podpredseda NR SR (2021-05-11):
Posledná s faktickou poznámkou, pani poslankyňa Anna Zemanová, nech sa páči.
T. Cabaj, poslanec: (2003-09-18):
Predseda Výboru Národnej rady Slovenskej republiky pre verejnú správu ma určil za spravodajcu k návrhu skupiny poslancov a v súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Po prvé konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom, finančnom dosahu na štátny rozpočet, o finančnom dosahu na rozpočet obcí. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, z ktorej vyplýva, že v práve Európskej únie problematika návrhu zákona nie je upravená. Návrh sa dotýka prioritných oblastí uvedených v článku 70 Európskej dohody o pridružení a článku 81 upravujúci oblasť životného prostredia. Problematika návrhu zákona nie je prioritou podľa Partnerstva pre vstup. Vychádzajú z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 77 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 29. júla 2003 č. 304 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárstvo, privatizáciu a podnikanie a Výbor Národnej rady Slovenskej republiky pre verejnú správu. Za gestorský výbor navrhujem Výbor Národnej rady Slovenskej republiky pre verejnú správu. Odporúčam, aby výbory predmetný návrh zákona prerokovali v lehote do 30 dní a gestorský do 31 dní od prerokovania v prvom čítaní na dnešnej schôdzi Národnej rady Slovenskej republiky. Ďakujem pekne.
Hort, Milan, podpredseda NR SR (2010-10-21):
Ďakujem. Vypršal čas na hodinu otázok a odpovedí. Chcem informovať kolegov z opozície, že ďalšími boli vylosovaní opäť pán poslanec Baška, a aj štrnástu otázku mal pán poslanec Baška. Poprosím na budúce, keď sa uchádzate o odpovede členov vlády, byť v rokovacej sále. V opačnom prípade sa odpovedať nedá. A tie otázky boli veľmi zaujímavé. Teraz končím tento bod programu s tým, že vyhlasujem krátku technickú prestávku približne tri až päť minút na to, aby sme prepli nahrávací systém. Pokračovať budeme interpeláciami. Vyhlasujem prestávku. Ďakujem členom vlády, aj neprítomnej už v tejto chvíli, pani premiérke a budú pokračovať interpelácie. Nech sa páči. (Technická prestávka.) (Po prestávke.)
Grendel, Gábor, podpredseda NR SR (2020-04-02):
Prezentujme sa a hlasujme. (Hlasovanie.) Prítomných 141 poslancov, za 141, proti nikto, zdržal sa nikto, nehlasoval takisto nikto (pozn. red.: nehlasovalo 0). Konštatujem, že sme schválili vládny návrh zákona o niektorých mimoriadnych opatreniach vo finančnej oblasti. (Potlesk.) Panie poslankyne, páni poslanci, teraz pristúpime k prerokovaniu návrhu na voľbu poslancov Národnej rady Slovenskej republiky za členov výborov Národnej rady Slovenskej republiky . Návrh je rozdaný ako tlač 42 a bol vypracovaný na základe návrhu poslancov členov klubu poslancov za stranu SMER – sociálna demokracia a členov klubu poslancov za stranu Kotlebovci – Ľudová strana Naše Slovensko. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či, sa chce niekto prihlásiť do rozpravy ústne. Pán poslanec Šefčík, pán poslanec Fico, pán poslanec Kotleba, pán poslanec Kuffa, pán poslanec Kremský. Končím možnosť prihlásiť sa do rozpravy. Ako prvý má slovo pán poslanec Šefčík.
Kmec, Peter, poslanec NR SR (2021-02-03):
Ďakujem, pán predsedajúci. Vážená pani poslankyňa, svojím vystúpením ste vlastne urazili desaťtisíce občanov, ktorí sa podpísali pod vznik strany HLAS – sociálna demokracia a ktorí tým pádom podporili vznik novej sociálnodemokratickej alternatívy. Vy vlastne všetkých označujete za zlodejov, ignorujete pritom rozhorčenie miliónov ľudí, ktorí už teraz volajú po páde vlády Igora Matoviča a po predčasných parlamentných voľbách. Tie čísla sú jednoznačné. Vaše vyjadrenie o plošnej kriminalizácie opozície len dokazujú, že sa na tejto agende účelovo vyvážate, a tým pádom sa snažíte prekrývať zlyhania tejto vládnej koalície. Asi si vo svojom ideologickom zápale neuvedomujete, že kriminalizujete nevinných ľudí a takto bezprávne a nehumánne presadzujete princíp kolektívnej viny. Som v podstate šokovaný, že toto hovorí predstaviteľka liberálnej strany. Nečudujem sa, že čoraz viac predstaviteľov odbornej verejnosti a mimovládneho sektora začína upozorňovať na zásadné zlyhávanie tejto vlády v oblasti právneho štátu, medzi iným na neúmerné zasahovanie výkonnej moci, politických strán a médií do vyšetrovacích procesov, ako aj snahy o zbavovanie sudcov ich rozhodovacej imunity. Toto vaše vystúpenie len dokazuje, že obavy mimovládnej, mimovládneho sektora sa napĺňajú. Ďakujem.
Ferenčák, Ján, poslanec NR SR (2023-11-22):
Ďakujem, pán predseda. Igor Matovič piatykrát vystúpil k tomuto bodu, piatykrát to isté predniesol, celý príhovor, piatykrát bez obsahu. Boli tam len urážky, fantazmagórie, osobné, osobné záujmy, prípadne osobné myšlienky, ale nič sme sa nedozvedeli, v podstate hovorí vždy to isté dookola. Človek, ktorý bol zodpovedný za vládu, ktorý bol zodpovedný za ministerstvo zdravotníctva, človek, ktorý mohol veci naprávať, tak ako teraz hovorí, že chce, a nespravil nič. Minister plakal, jeho zdravotníctva, pretože mu zabránil vo veciach, ktoré chcel robiť. Sám utekal pre nákup vakcín Sputnik, ktoré neskôr vyhodil. Sám človek, ktorý mohol postaviť nemocnice, nepostavil, dnes nám ide kázať, čo treba robiť a čo naprávať, ale nič nepovedal. Pán Matovič, nechajte pani ministerku, aby ponaprávala veci, ktoré ste spáchal aj so svojimi ministrami, aby došlo k náprave a zdravotníctvo fungovalo tak, ako na Slovensku má. Nech sú nemocnice, lekári aj pacienti spokojní a vy počúvajte a sledujte, čo sa tu hovorí, bez komentára. Ďakujem.
Martvoň, Anton, poslanec NR SR (2013-12-17):
Ďakujem pekne. Začnem asi tým, že, pani poslankyňa Nicholsonová, ako myslím si, že vaše vystúpenie bolo odborné, klobúk dole, je to typická liberálna téma, ktorú ste podľa mňa dobre uchytili. Z tohto pohľadu politického, myslím si, že nemôžem vám nič zazlievať, že s týmto vystupujete. Je to zaujímavý návrh, ktorý z vašej strany má mnohé argumenty že za. Na druhej strane musím povedať svoj osobný názor, v podstate neprichádzate s niečím novým. V podstate v roku 1972 už komunisti zaviedli sterilizácie, kde sa platilo 2-tisíc korún za jednu sterilizáciu, v roku ´86 pri Rómoch to bolo 10-tisíc korún a v roku 1989 to bolo 30-tisíc korún. Čiže dá sa povedať, že už tu bola nejaká snaha riešiť rómsku otázku týmto spôsobom, čo ale nepovažujem celkom za správne, lebo potom sa nám objavili tie škandály pri 110 či 111 nelegálnych alebo teda protiprávnych sterilizáciách. Čo chcem povedať, to, nezdá sa mi správne, že v podstate pri úkone, ktorý stojí okolo 300 euro, tak stojí dneska tá sterilizácia, by sa to malo platiť z peňazí daňových poplatníkov. Sú aj bežné plastiky, ktoré stoja okolo 300 euro, a tiež Nerómovia alebo ľudia nežiadajú, aby si tie plastiky, aby sa robili zadarmo. Čiže ja v tomto vnímam skôr, poviem to takto, niečo, čo keď niekto chce si tú sterilizáciu urobiť, tak 300 eur nemôže byť preňho problém. Na druhej strane ale, keď má sa niekomu platiť 300 eur z verejného zdravotného poistenia pri sterilizáciách, tak potom prečo by sa Nerómom nemohlo platiť 300 eur na plastiku? Čiže ak už chceme ísť nejakou cestou, možno treba zaviesť, že každý by raz do roka mohol mať za 300 eur niečo urobené podľa vlastného výberu v rámci zdravotného poistenia a tým by mohlo to byť potom nediskriminačné voči Nerómom ako takým. Čiže ja chcem povedať iba toľko, že je to téma zaujímavá, typicky liberálna... (Prerušenie vystúpenia časomerom.)
P. Paška, predseda NR SR: (2006-12-12):
Pán poslanec Abrhan.
Zmajkovičová, Renáta, podpredsedníčka NR SR (2012-09-26):
Uzatváram všeobecnú rozpravu. Pýtam sa teraz, či pán navrhovateľ chce zaujať stanovisko k rozprave. (Reakcia navrhovateľa.) Nech sa páči.
Jurinová, Erika, podpredsedníčka NR SR (2014-11-08):
O slovo požiadal pán minister kultúry Marek Maďarič. Nech sa páči.
Nemky, Martin, poslanec NR SR (2018-12-07):
Pán predseda, dajte, prosím, hlasovať o návrhu zákona ako o celku.
Bugár, Béla, podpredseda NR SR (2018-06-18):
Pani poslankyňa Grausová.
V. Veteška, podpredseda NR SR: (2004-06-16):
Pani poslankyňa Gabániová, nech sa páči.
J. Valocký, poslanec: (2008-10-30):
Národná rada Slovenskej republiky uznesením č. 998 z 11. septembra 2008 po prerokovaní vládneho návrhu zákona, ktorým sa mení zákon č. 140/1991 Zb. o zdravotníckych pomôckach a o zmene zákona č. 455/1991 Zb. o živnostenskom podnikaní v znení neskorších predpisov č. 217/2003 Z. z. o podmienkach uvedenia biocídnych výrobkov na trh a o zmene a doplnení niektorých zákonov v znení neskorších predpisov v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku prerokuje uvedený materiál v druhom čítaní a prideľuje návrh podľa § 74 ods. 1 citovaného zákona na prerokovanie: Ústavnoprávnemu výboru Národnej rady Slovenskej republiky a výboru pre zdravotníctvo. Gestorský výbor bol určený výbor pre zdravotníctvo. Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov, ktorým bol návrh zákona pridelený. Ústavnoprávny výbor prerokoval vládny návrh zákona dňa 15. októbra 2008 a odporučil Národnej rade Slovenskej republiky návrh zákona schváliť so zmenami a doplnkami. Výbor Národnej rady Slovenskej republiky pre zdravotníctvo prerokoval vládny návrh zákona dňa 13. októbra a odporučil Národnej rade Slovenskej republiky návrh zákona schváliť so zmenami a doplnkami. Z uznesení výborov uvedených pod bodom 3 tejto spoločnej správy vyplývajú pozmeňujúce návrhy, ktoré máte v tlači. Pozmeňujúcich návrhov je šestnásť. Gestorský výbor na základe stanovísk výborov k vládnemu návrhu zákona, k predmetnému zákonu, ktorý prerokúvame, odporúča Národnej rade Slovenskej republiky zákon schváliť s odporúčanými doplňujúcimi návrhmi. Súčasne gestorský výbor odporučil hlasovať o bode 1 až 16 uvedených v časti IV tejto spoločnej správy nasledovne: O bodoch 1 až 14 spoločne s návrhom gestorského výboru schváliť, o bode 15 samostatne s návrhom gestorského výboru schváliť, o bode 16 samostatne s návrhom gestorského výboru schváliť. Výbor poveril spoločného spravodajcu Jozefa Valockého predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a návrhy v zmysle § 83 ods. 4 a § 84 ods. 2 zákona č. 350/1996 Z. z. Predmetná spoločná správa Národnej rady Slovenskej republiky o prerokovaní vládneho návrhu bola schválená uznesením Výboru Národnej rady Slovenskej republiky pre zdravotníctvo, gestorský výbor č. 122 z 21. októbra 2008. Pán predsedajúci, otvorte rozpravu.
Jurinová, Erika, podpredsedníčka NR SR (2012-09-26):
Na vaše vystúpenie nie sú žiadne faktické poznámky. Uzatváram rozpravu. Pýtam sa, či sa chce vyjadriť pani navrhovateľka. (Reakcia navrhovateľky.) Áno.
Glváč, Martin, podpredseda NR SR (2019-03-27):
Ďakujem. Reakcia? Nie. Vyhlasujem rozpravu za skončenú. Pán navrhovateľ, nech sa páči, záverečné slovo.
Kremský, Peter, poslanec NR SR (2022-10-19):
Tak nie každý vie robiť s počítačom a s kartami, no tak. (Povedané so smiechom a ruch v sále.) Dobre. Vážený pán predseda, teraz sa sústreďme, lebo bude to trošku také náročnejšie hlasovanie. V rozprave k tomuto návrhu zákona bolo podaných šesť pozmeňujúcich a doplňujúcich návrhov, z toho dva boli podané dnes. Pri dvoch pozmeňujúcich návrhoch predkladatelia vzali späť svoje podpisy, takže o nich nebudeme hlasovať. Ide o pozmeňujúci návrh Petra Kremského, Petra Libu a pozmeňujúci návrh Karola Galeka a Tomáša Šudíka. Pán predseda, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli dnes v rozprave.
Bugár, Béla, podpredseda NR SR (2017-09-12):
Nech sa páči, prezentujme sa a hlasujme o návrhu prerokovať tento vládny návrh zákona v druhom čítaní. (Hlasovanie.) Prítomných 143 poslancov, za 118, zdržalo sa 25 poslancov. Návrh sme schválili. Nech sa páči, ďalej.
Fico, Robert, poslanec NR SR (2020-05-12):
Ďakujem pekne.
Pfundtner, Edita, poslankyňa NR SR (2017-11-29):
Vážený pán predsedajúci, v rozprave vystúpili štyria poslanci, neboli však predložené žiadne procedurálne návrhy ani žiadne doplňujúce alebo pozmeňujúce návrhy. Pristúpime preto k hlasovaniu o pripomienkach zo spoločnej správy. Pán predsedajúci, dajte, prosím, hlasovať o pripomienkach v bodoch 1 až 76 s odporúčaním gestorského výboru schváliť.
P. Paška, predseda NR SR: (2009-03-11):
(Hlasovanie.) 126 prítomných, 77 za, 17 proti, 32 sa zdržalo. Návrh sme postúpili do druhého čítania.
Kéry, Marián, poslanec NR SR (2017-04-07):
Ďakujem. Pán poslanec Galko, ale asi ste ma nepochopili. A aké zverstvá som ja obhajoval? Veď ja som sa snažil vecným, pokojným tónom argumentovať a nikde, ani v jednom mojom príspevku som sa nedotkol toho, že by som ja mal nejakým spôsobom chrániť Čistý deň. Ani v jednom. Na vašu priamu otázku, či by som tam umiestnil svoje dieťa, nie, neumiestnil. Ako bývalý rozhodca by ste mal vedieť, že prevencia je veľmi dôležitá nielen na futbalovom ihrisku, ale aj v živote. Pán poslanec Poliačik, nuž, my politici nemôžeme byť náhradou za políciu, za prokuratúru, za súdy. Môžme mať názor, ale nemôžeme to špikovať do toho, že my sme tí spravodliví a náš názor je najspravodlivejší a toho sa držte. Ja sa tak nebudem nikdy v živote chovať. Pán poslanec Osuský, veľmi si vážim kompliment z vašej strany, pretože vás považujem za veľmi vzdelaného človeka a priznám sa, že rád s vami sem-tam komunikujem, aj keď sa názorovo častokrát rozchádzame, a musím však povedať, že asi ste si dobre neprečítali dôvodovú správu, pretože tie krajšie zajtrajšky, ako ste ironicky povedali, v otázke nezamestnanosti, len som reagoval na dôvodovú správu. Pán poslanec Laurenčík, ak sa mýlim, tak sa nemám problém ospravedlniť, ale neviem o tom, že by orgány činné v trestnom konaní dokázali znásilnenie. Ja sa vás potom pýtam, prečo rodičia trvajú na tom, aby ich deti zostali v tomto zlom resocializačnom stredisku. Pani Verešová, načo ste to dávali do dôvodovej správy, keď sa vám teraz nepáči, keď reagujem o dobrých výsledkoch nezamestnanosti. Pani podpredsedníčka, ja som nič zlé neobha... (Prerušenie vystúpenia časomerom.)
Hlina, Alojz, poslanec NR SR (2013-12-18):
Ale viete, pani, nekazme si, ja už naozaj, už ma, dajte mi svätý pokoj aj s celou vašou kultúrou. Ja len chcem potrebovať jednu vec, že ja to v januári, buďto poviem to záverečné slovo v januári, keď to bude dôstojné a budú tu, bude to mať, bude to mať to, čo to má mať, alebo to predložím znova. Len pri vašom výklade rokovacieho poriadku ja neviem, na čo sa môžem spoľahnúť. Prosím vás, tak mi potvrďte ako predsedajúca schôdze, že môžem stiahnuť ten návrh teraz a predložím ho v januári. (Reakcia spravodajcu.) Nebude to, podľa nich to nebude... (Reakcie z pléna.) Tak neviem, pani predsedajúca, ja som, niežeby som načúval, ale pán predseda hovoril, že je tu nablízku, tak mi, prosím vás, len prepotvrďte to, čo mi hovoril človek, ktorý tomu rozumie. Len ja už neviem, viete, tu je právo, ale to ešte stále nič neznamená, lebo vy ste právo, hej. Čiže vy povedzte, aké je to vaše právo, lebo ja naozaj v januári chcem predložiť ten návrh, resp. jak sa to nedá, povedať záverečné slovo. Prosím vás, už sme mohli byť vybavení, zaspievajme si Tichú noc, nehrajte sa so mnou už.
Šeliga, Juraj, podpredseda NR SR (2020-11-25):
Ďakujem pekne. Prerušujem rokovanie o tomto bode s tým, že budeme ďalej pokračovať prvým čítaním o návrhu poslancov Šudíka, Šíbla, Tótha, Pročka na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov (tlač 282). Rozhodnutie na pridelenie výborom, rozhodnutie č. 280. Poprosím pána poslanca Šudíka, aby návrh uviedol. (Rokovanie o návrhu poslancov Národnej rady Slovenskej republiky Tomáša Šudíka, Jaromíra Šíbla, Vojtecha Tótha a Jozefa Pročka na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov , tlač 282.)
Mihalik, Marcel, poslanec NR SR (2021-12-02):
Pán predseda, sme v treťom čítaní, otvorte, prosím, rozpravu.
Ďuriš Nicholsonová, Lucia, podpredsedníčka NR SR (2017-05-17):
Otváram všeobecnú rozpravu. Písomne sa prihlásil pán navrhovateľ. Nech sa páči.
Lipšic, Daniel, poslanec NR SR (2013-12-17):
Pán predseda, chcem vás požiadať o preloženie na januárovú schôdzu šiestich návrhov skupiny poslancov. Jedná sa o tieto návrhy: Návrhy, návrh skupiny poslancov, ktorým sa mení a dopĺňa zákon o zdravotnej starostlivosti (tlač 797), návrh skupiny poslancov na vydanie zákona o poskytovaní služby starostlivosti o deti v detských skupinách (tlač 798), návrh skupiny poslancov na vydanie zákona, ktorým sa mení a dopĺňa zákon o sociálnom poistení (tlač 799), návrh skupiny poslancov na vydanie zákona, ktorým sa mení a dopĺňa zákon o dani z príjmov (tlač 800), návrh skupiny poslancov na vydanie zákona, ktorým sa mení a dopĺňa zákon o dotáciách na rozvoj bývania a sociálnom bývaní (tlač 802), a návrh skupiny poslancov... (Prerušenie vystúpenia časomerom.)
Bugár, Béla, podpredseda NR SR (2018-05-29):
Prezentujme sa a hlasujme. (Hlasovanie.) Prítomných 129 poslancov, za 41, proti 38, zdržalo sa 50 poslancov. Konštatujem, že návrh sme neschválili. A teraz vás prosím, aby ste uviedli hlasovanie v prvom čítaní o návrhu poslanca Žarnaya na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve, (tlač 877). (Hlasovanie o návrhu poslanca Národnej rady Slovenskej republiky Ota Žarnaya na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov , tlač 877.)
V. Veteška, podpredseda NR SR: (2004-09-08):
J. Hurban, poslanec: Ďakujem pekne, vážený pán predsedajúci. Ctené kolegyne a kolegovia, dovoľte mi, aby som v zmysle zákona Národnej rady o rokovacom poriadku vystúpil k návrhu skupiny poslancov Národnej rady  Slovenskej republiky na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení zákona č. 350/2004 Z. z. ako spravodajca Výboru Národnej rady pre financie, rozpočet a menu. Tento návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku. Predseda tento návrh posúdil a zaradil ho na rokovanie dnešnej schôdze. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona, ktoré sú uvedené v § 67 a § 68 zákona Národnej rady o rokovacom poriadku, ako i náležitosti určené v legislatívnych pravidlách. Z vecného hľadiska zastávam názor, že tento návrh zákona rieši problematiku, ktorú je potrebné upraviť spôsobom, ako sa navrhuje v predmetnom návrhu. Pán predsedajúci, skončil som. Otvorte, prosím, rozpravu.
Gašpar, Tibor, poslanec NR SR (2024-02-08):
Pán predsedajúci, teraz pristúpime k hlasovaniu o druhom odovzdanom pozmeňujúcom návrhu poslanca Šipoša. O odovzdanom pozmeňujúcom návrhu ako celku nie je možné hlasovať, keďže všetky body pozmeňujúceho návrhu sa vylučujú s už schválenými bodmi spoločnej správy alebo sme už o týchto bodoch hlasovali pri pozmeňujúcich návrhoch poslanca Matoviča, Grendela a Galka, Galka alebo poslankyne Remišovej.
Laurenčík, Milan, podpredseda NR SR (2021-11-11):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hod. šesť otázok na predsedu vlády a sedem otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, pán predseda vlády Eduard Heger sa písomne z rokovania o tomto bode programu ospravedlnil. Svojím zastupovaním poveril pána podpredsedu vlády a ministra hospodárstva, pána Richarda Sulíka, ktorého prosím, aby oznámil, kto z členov vlády bude odpovedať na otázky za neprítomných členov vlády. Pán minister, nech sa páči, máte slovo.
Hrušovský, Pavol, podpredseda NR SR (2011-09-06):
Hlasujeme, páni poslanci, o návrhu vrátiť zákon navrhovateľovi na dopracovanie. (Hlasovanie.) 141 prítomných, 62 za návrh, 76 proti, 3 sa zdržali. Návrh sme neschválili. Prosím ďalší návrh.
Baránik, Alojz, poslanec NR SR (2016-09-12):
Ďakujem. Zaujalo ma na prejave kolegyne Zemanovej to, keď uviedla, že v Čechách je pravidlo, že sa v súvislosti s prejavom poslanca môže všetko, čo súvisí s jeho mandátom. Chcel by som k tomu uviesť, že aj na Slovensku je to tak a bude to tak, aj keď tento zákon bude prijatý, pretože tento zákon bude v rozpore s ústavou a my sa budeme riadiť aj po prijatí tohto zákona ústavou. Takže bude to platné, len sa bude zdať, že to nie je platné, ale to, myslím si, že autorov tohto zákona vôbec nezaujíma, pretože im ide o získanie moci aspoň na chvíľu, kým budú môcť robiť všetky tie veci, ktoré oni obvykle robia. Ďakujem.
Kollár, Boris, predseda NR SR (2022-03-16):
S ďalšou faktickou vystúpi pán poslanec Kočiš.
Paška, Pavol, predseda NR SR (2013-01-31):
Hlasujeme. (Hlasovanie.) 142 prítomných, 81 za, 37 proti, 24 sa zdržalo. Návrh sme schválili.
P. Paška, predseda NR SR: (2006-12-12):
(Hlasovanie.) 148 prítomných, 64 za, 21 proti, 61 sa zdržalo, 2 nehlasovali. Neschválili sme tieto prvé dva body pozmeňujúceho návrhu. Ďalej.
P. Hrušovský, predseda NR SR: (2005-06-21):
L. Ladányi, poslanec: Spoločne o všetkých.
Bugár Béla, podpredseda NR SR (2017-12-12):
Nech sa páči, prezentujme sa a hlasujme. (Hlasovanie.) Prítomných 135 poslancov, za 36, proti 17, zdržalo sa 82 poslancov. Návrh sme neschválili. Teraz prosím pána poslanca Hegera, aby uviedol hlasovanie o bode 59 programu, teda o prvom čítaní o návrhu poslanca Ivana, Kiššovej, Jurzycu, Rajtára, Laurenčíka na vydanie zákona, ktorým sa mení zákon 488/2013 Z. z. o diaľničnej známke (tlač 772), nech sa páči. (Hlasovanie o návrhu poslancov Národnej rady Slovenskej republiky Miroslava Ivana, Jany Kiššovej, Eugena Jurzycu, Jozefa Rajtára a Milana Laurenčíka na vydanie zákona, ktorým sa mení zákon č. 488/2013 Z. z. o diaľničnej známke a o zmene niektorých zákonov v znení neskorších predpisov , tlač 772.)
P. Hrušovský, predseda NR SR: (2004-10-28):
(Hlasovanie.) 139 prítomných, 97 za, 1 proti, 41 sa zdržalo. Pozmeňujúci návrh sme schválili.
Laurenčík, Milan, podpredseda NR SR (2021-03-19):
Ďalšiu faktickú poznámku má pán poslanec Jozef Šimko, nech sa páči.
R. Zajac, minister zdravotníctva SR: (2006-05-25):
Vznikla obava, že v procese registrácie žiadostí a vydania rozhodnutia by mohli byť poškodené generické firmy tým, že § 21 písm. g) hovorí jasne a taxatívne, že v prípade, že by išlo o poškodenie patentových práv, takáto registrácia nesmie byť vykonaná. Súčasťou zákona a európskych smerníc je však aj niekoľko procedúr, ktoré by tento dôvod bránili, prinajmenšom vykonávací predpis, ktorý hovorí, že posudzovanie a hodnotenie žiadostí, ktoré trvá vyše 210 dní zo zákona, je možné urobiť a až na záver Štátny ústav pre kontrolu či vydá rozhodnutie, či áno, alebo nie. Z tohto pohľadu nakoniec došlo k zhode, že toto je dostatočná právna ochrana pre obavy, ktoré sme nepovažovali za relevantné. A teda chcem povedať, že aj zdravotnícky výbor prijal príslušné uznesenia, aj v pléne som sa rozhodol vystúpiť len s jednou formálnou pripomienkou, že je zabezpečená dostatočná ochrana pre postup registrácie, pre postup hodnotenia žiadostí a je zabezpečená dostatočná ochrana pre to, aby sme súčasné bránili patentové práva. Ďakujem.
Danko, Andrej, podpredseda NR SR (2024-10-23):
Ďakujem. Dávam slovo spoločnému spravodajcovi z výboru pre hospodárske záležitosti poslancovi Justínovi Sedlákovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
B. Bugár, podpredseda NR SR: (2006-04-21):
A. Blajsko, poslanec: Vážený pán predsedajúci, pani ministerka, pán minister, kolegyne, kolegovia, prešli sme tortúrou polemizovania o pravdách a nepravdách okolo systému zmien v dôchodkovom zákone. Nie je to práca len včerajšia a dnešná, je to niekoľkodňová práca dozadu. A bola podpísaná nejaká dohoda. Chcem vychádzať z nej. A chcem ju aj dodržať. Druhá vec. Keď som si teraz listoval v spoločnej správe, zistil som, že na strane 18 spoločnej správy je zavádzajúci údaj pre vás, pre vaše rozhodovanie pri hlasovaní, v bode 38, kde za bod 125 sa vkladá nový bod 126, to je v poriadku, ale  v odôvodnení máte staré údaje, ktoré boli pôvodne ešte v texte pred rokovaním pléna. A je tam zavádzajúci údaj, že sa zvyšuje správny fond až na 3 %. Nejde o čiastku 230 mil., ale ide o maximálnu čiastku 130 mil. Ja len dávam na pravú mieru tento údaj, keď sa budete rozhodovať pri hlasovaní, ako hlasovať. Teraz by som chcel ale sa vyjadriť tak nejako možno vážnejšie k tomu, či toto všetko muselo byť, čo prežívame okolo dôchodkovej reformy. Vychádzam z Programového vyhlásenia vlády Slovenskej republiky z roku 2002, 3. časti a. Sociálna politika. A prečítam jednu vetu: „Vláda pripraví podmienky pre postupné vytvorenie bezpečného, spravodlivého dôchodkového systému postaveného na troch pilieroch, ktorý bude univerzálny pre všetkých ekonomicky aktívnych občanov.“ Ja som nehlasoval za toto programové vyhlásenie, ale za túto myšlienku sa podpíšem vždy. A poďme si to zanalyzovať, čo sa plnilo v intenciách vlády, lebo vláda rozhodovala o tom, čo príde do parlamentu. A mám tu iný program, program sociálny Demokratickej strany. A môžem citovať tiež určité pravdy z neho. A vychádza mi, že sme neplnili program vlády, ktorý tu bol potvrdený, väčšinou, ale program Demokratickej strany. Preto sa stali tieto chyby, lebo keby sme išli podľa vládneho programu, tak by sme robili spravodlivejší dôchodkový zákon, teda reformu. Chcem na to len poukázať, aby sme v budúcnosti si dávali na toto pozor a nemuselo dôjsť potom k týmto chybám, lebo keď poviem, či ideme ozaj podľa trojpilierového systému, musím povedať, že 3. pilier je úmyselne tu v parlamente na základe podkladov, ktoré vypracoval ešte pán minister Kaník, je nemohúci, je slabý, oslabil sa úmyselne. Keď poviem, či je univerzálny systém, no nie je, máme kasty z dôchodkov, to vieme. Takže bude musieť prísť k tomu, aby sme ešte raz otvorili celý dôchodkový systém. Ale to bude robiť nová vláda. Musíme dať na to väčší priestor, väčšiu legisvakanciu a implementácie, nie robiť to, ako to bolo ozaj robené, narýchlo, horúcou ihlou. Samozrejme, všetku snahu kolegýň, kolegov, ktorá sa urobila za posledné dni, beriem pozitívne a jednoznačne. Za túto novelu treba zahlasovať, lebo rieši dopady. Napráva aj to, čo som spomenul, to, čo nebolo z vládneho programu plnené. Až teraz sa snažíme ho vylepšovať. Takže ja osobne za tento návrh hlasovať budem. A podporím ho s tým, že, pán predsedajúci, ja by som mal prosbu, potom pred hlasovaním ešte pätnásť minút potrebujeme priestor, ak je to možné. (Hlasy z pléna.) O 11.00 hodine je hlasovanie.
Fecko, Martin, poslanec NR SR (2014-06-03):
Ďakujem. Pripomínam tiež, že výbor pre kontrolu činnosti NBÚ sedí dnes o 12.15 hod. vo zvyčajnej miestnosti. Ďakujem.
Bugár, Béla, podpredseda NR SR (2019-06-19):
Pán poslanec Muňko.
Figeľ, Ján, podpredseda NR SR (2014-06-27):
Nech sa páči Pavol Frešo.
Sulík, Richard, predseda NR SR (2011-02-11):
Ďakujem pekne. Uvidíme sa o 12.30 hodine. Bugár, Bugár, ale s čím? S procedurálnym návrhom? Béla, máš procedurálny návrh? Nemáš, nemáš, hej.
Pellegrini, Peter, predseda NR SR (2015-11-10):
Prezentujme sa a hlasujme o návrhu spravodajcu hlasovať o návrhu zákona ako o celku s odporúčaním gestorského výboru schváliť. (Hlasovanie.) Prítomných 127 poslancov, za hlasovalo 80, zdržalo sa 47. Konštatujem, že sme schválili vládny návrh zákona o finančnej kontrole a audite. Pomôžte pani poslankyni, možno s papierom a s hlasovacou kartou, aby mohla prísť za rečnícky pult. Ďakujem veľmi pekne, pán poslanec. Pani spravodajkyňa, poprosím vás, aby ste uviedli hlasovanie o bode 8 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 474/2014 o pohľadávkach štátu, tlač 1696. (Hlasovanie o vládnom návrhu zákona, ktorým sa mení a dopĺňa zákon č. 374/2014 Z. z. o pohľadávkach štátu a o zmene a doplnení niektorých zákonov v znení zákona č. 87/2015 Z. z. , tlač 1696.)
Blanár, Juraj, podpredseda NR SR (2023-02-03):
Teraz udeľujem slovo pani spravodajkyni Slavěne Vorbelovej v rozprave. V rozprave po nej sa pripraví pán poslanec Eduard Kočiš. Nech sa páči, pani poslankyňa.
Blaha, Ľuboš, poslanec NR SR (2013-03-21):
Ďakujem pekne. Pán kolega Droba, iba tri poznámky. V časti o ľudských právach ste sa venovali občianskym a politickým právam, teda prvej generácii ľudských práv. Súhlasím, je to významná téma. Venovali ste sa tretej generácii ľudských práv, postmateriálnym, a to znamená najmä ten dôraz na statusové menšiny. Tam ja osobne takisto veľmi silno kladiem dôraz na boj proti homofóbii a som rád, že sa v tomto zhodneme. Ale ako správny pravicový liberál ste úplne vynechali druhú generáciu ľudských práv a to sú sociálne a ekonomické práva. V tomto by som váš trošku poopravil, netreba na to zabúdať. Ja som naozaj veľmi rád, že aj sociálne práva sú agendou ministra zahraničných vecí a naozaj v dnešnej dobe globalizácie by sme nemali zabúdať na to, že sa najmä v krajinách tretieho sveta zneužíva pracovná sila nadnárodnými korporáciami, a toto poďme riešiť. Toto je o dôstojnosti ľudí, toto je o vykorisťovaní, toto je o práve nežiť v chudobe. Druhá poznámka, hovorili ste a už pán kolega Blanár to naznačil, že treba vyšší rozpočet na obranu. Viete, v takej sociálnej situácii, v akej sa majú ľudia na Slovensku, hovoriť o vyššom rozpočte na obranu, objektívne znamená, že ste sa opäť ako správny pravicový liberál ukázali, že ste ale úplne odtrhnutý od reality. A tretia poznámka k Európskej únii. Viete, je pikantné, že vaším vzorom pre európske názory je názor konzervatívneho britského politika, kdežto názor liberála v Británii Nicka Clegga ste úplne opomenuli. V tomto smere naozaj vidieť ten čudesný potenciál slovenského liberalizmu, ktorý vy reprezentujete. Ste v tomto prípade úplne, ale úplne mimo. Ďakujem.
Glváč, Martin, podpredseda NR SR (2019-06-26):
Ďalší v rozprave, pán poslanec Budaj, nech sa páči.
Bugár, Béla, podpredseda NR SR (2018-01-30):
Na vystúpenie pána poslanca ako jediný s faktickou poznámkou pán poslanec Sopko. Nech sa páči.
Bugár, Béla, podpredseda NR SR (2019-10-15):
Prezentujme sa a hlasujme. (Hlasovanie.) Prítomných 138, za 54, proti 28, zdržalo sa 56 poslancov. Návrh sme neschválili. Ďalej.
Bugár, Béla, podpredseda NR SR (2011-05-26):
Pardon, pani poslankyňa Jurinová pre zápis.
Pellegrini, Peter, predseda NR SR (2015-12-04):
Áno, pán poslanec. Prerušujem rokovanie a budeme pokračovať v utorok o 9. hodine vo vašom vystúpení. Ďakujem pekne. (Prerušenie rokovania o 14.01 hodine.)
Huba, Mikuláš, poslanec NR SR (2014-03-20):
Ďakujem za slovo. Z toho istého dôvodu zvolávam výbor pre pôdohospodárstvo a životné prostredie do zasadačky výboru, tiež na 12.00 hodinu. Ďakujem.
Jurinová, Erika, poslankyňa NR SR (2016-11-24):
Ja sa vzdávam.
Číž, Miroslav, podpredseda NR SR (2015-02-18):
Teraz v rozprave vystúpi pán poslanec Galko a pripraví sa pán poslanec Beblavý.
B. Bugár, podpredseda NR SR: (2006-03-16):
(Hlasovanie.) Prítomných 134, za 124, proti 5, zdržali sa 2, nehlasovali 3. Konštatujem, že poslanecký návrh zákona sme schválili . Teraz prosím pána spravodajcu Jozefa Mikuša, aby uviedol návrh uznesení k návrhu skupiny poslancov Národnej rady Slovenskej republiky na vydanie zákona o čiastočnom odškodnení vkladateľov do nebankových subjektov (tlač 1428). Nech sa páči.
Štarchoň, Peter, poslanec NR SR (2019-05-14):
Vážený pán predseda, vážené panie poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona s tým, že spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc pritom z oprávnení, ktoré pre mňa ako spravodajcu vyplývajú podľa § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 17. júna 2019 a gestorský výbor do 18. júna 2019. Pán predseda, prosím, otvorte rozpravu k uvedenému návrhu zákona.
Sulík, Richard, predseda NR SR (2010-12-07):
Ďakujem. Otváram rozpravu o tomto bode programu. Do rozpravy som nedostal žiadnu písomnú prihlášku, pýtam sa, či sa chce niekto prihlásiť ústne. Traja rečníci sa hlásia. Nech sa páči, pán poslanec Laurenčík.
M. Číž, podpredseda NR SR: (2008-04-08):
Teraz má slovo pán poslanec Jarjabek.
P. Hrušovský, predseda NR SR: (2004-09-23):
Chcem informovať, že o ospravedlnenie svojej neúčasti na dnešnom rokovaní požiadal pán podpredseda Národnej rady Veteška a na zahraničnej pracovnej ceste je pán poslanec Bódy. Budeme pokračovať... (Ruch v sále.) Páni poslanci, poprosím o pokoj, páni poslanci z poslaneckého klubu KSS. Ďakujem. Budeme pokračovať v rokovaní o vládnych návrhoch zákonov týkajúcich sa fiškálnej decentralizácie, celkom zo štyroch návrhov pozostáva vládny návrh. Poprosím teraz pána podpredsedu vlády a ministra financií Ivana Mikloša, aby z poverenia vlády uviedol vládny návrh zákona o rozpočtových pravidlách verejnej správy a o zmene a doplnení niektorých zákonov , ktorý prerokúvame ako tlač 670. Súčasťou návrhu je aj spoločná správa výboru pre financie, rozpočet a menu, ktorú máte ako tlač 670a. Pán minister. Ešte by som poprosil pánov poslancov, odporúčam, keby – ak sa dohodneme – pán minister odôvodnil celý predkladaný systém, ktorý reprezentujú tieto zákony, potom individuálne by predniesol svoj návrh ku každému zákonu a potom by bola rozprava zase jednotlivo ku každému zákonu, nie zlúčená rozprava o všetkých štyroch naraz. Je súhlas? (Súhlasná reakcia pléna.) Áno, tak všeobecný. (Reakcia ministra.) V úvode, áno. Nech sa ti páči.
Bužo, Lukáš, poslanec NR SR (2023-12-19):
Ďakujem za slovo. Ďakujem, Vilo, za tvoju rozpravu, za to, že si spomenul aj ten príbeh tvojho kamaráta, ale svoj osobný príbeh ideme tu rozdať alebo vytvoriť ministerstvo, na ktoré pôjde 100 miliónov eur, kde neni jasné, čo a ako bude fungovať a tak ako si hovoril, že je veľa športovcov, jednotlivých športovcov, ktorí by potrebovali tú konkrétnu pomoc, veľa klubov, ktorí by potrebovali tú konkrétnu pomoc, tak presne na tieto veci sa nikto nezameriava a nikto nepredkladá jasnú víziu, jasný plán tohto novozriadeného ministerstva, čo chýba hlavne tu v pléne, aby sme, aby sme počuli či od pána Danka, či od navrhovateľov tohto, tohto balíku. Neviem, prečo o tom nechcú rozprávať, ale aj ty si sám športovcom a vieš, ako to chodí. Prešiel si si veľmi ťažkým tým svojím osobným príbehom a napriek tomu si sa nevzdal, len koľko je takých silných jednotlivcov, ktorí prejdú tak ako Vilo, koľkí sa nevzdajú a koľkí budú bojovať až do konca, aby ten šport, to, čo ich baví a napĺňa, mohli realizovať a jednak reprezentovať naše Slovensko. Čiže keď už chcete zriadiť to ministerstvo, tak predložte, ako budete podporovať jednotlivé športy, ako sa to bude rozdeľovať a nebojte sa hovoriť o týchto veciach, aby nám to bolo objasnené. Ďakujem ti ešte raz, Vilo.
Cmorej, Peter, poslanec NR SR (2021-01-14):
Katka, ja ti veľmi pekne ďakujem, že s pokutovaním zdravotníckych zariadení má problém aj niekto iný ako len poslanci zo SaS a ZA ĽUDÍ, ale o to viac ma mrzí, že ste dneska neprišli na zdravotnícky výbor a tak ste znemožnili prijatie pozmeňovacieho návrhu, ktorý by tento nezmysel zo zákona vypustil. Ďakujem.
Hlina, Alojz, poslanec NR SR (2012-10-16):
Pán kolega, ja nechápem tie vaše ambície obhájiť neobhájiteľné. Proste to je, to sa v zásade, viete, že človek, ja mám rád ambicióznych ľudí. Ono v zásade k mužovi aj patrí, že vôľa a taká chuť, ja neviem čo, ambícia, to je všetko v poriadku. Ale zase, načo sa trieskať hlavou o stenu? Ja nerozumiem tomu, že... To je vec, ktorá sa nedá obhájiť, viete, že keď proste dáte tento odvod a stanovíte strop, tak nemôžete na druhej strane povedať, že proste zdaňujete bohatých alebo že zvyšujete náklady bohatým. To sa proste nedá, proste to takto nefunguje, viete, že prečo sa nasilu... Však kľudne ste si mohli odpustiť tú faktickú a aj akože kvázi vtipnú poznámku na konci, že niekedy je menej viac. Naozaj, niektoré veci sa proste nedajú obhájiť. Keď sa nedajú, tak prečo sa zbytočne pokúšate? Skúste si spraviť tú skúšku správnosti! Dajte pozmeňovák, že sa zruší strop. Však vy beriete viac! O to ide, nie? A budete spravodliví. O to ide, nie? Dajte a uvidíte!
Danko, Andrej, predseda NR SR (2017-02-10):
Pristúpime ešte k tretiemu bodu, prvé čítanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie ústavného zákona, ktorým sa mení a dopĺňa ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov . Návrh ústavného zákona je pod tlačou 385, návrh na jeho pridelenie na prerokovanie výborom je v rozhodnutí č. 402. Dávam slovo poslancovi Miroslavovi Beblavému, aby návrh ústavného zákona uviedol.
Gibalová, Monika, poslankyňa NR SR (2013-05-29):
Ja len chcem poďakovať rečníkom za doplňujúce informácie alebo postrehy. A ešte raz chcem zopakovať a zdôrazniť to, čo povedal pán poslanec Abrhan. Je to tiež vhodné na zváženie, je to apolitický návrh, pomôže to všetkým a uľahčíme tým ľuďom rozhodovanie a možno aj niekedy také zmätkovanie pri voľbách do samosprávnych krajov, keď to nemajú dopredu naozaj jasné, až v tom momente za plentou vidia prvýkrát, niektorí, zoznam kandidátov, ktorých si majú zvoliť. Je to aj také veľkorysé gesto voči občanom. A preto vás prosím o podporu tohto návrhu do druhého čítania. Ďakujem pekne.
Hlinka, Jozef, poslanec NR SR (2023-03-21):
Ďakujem za slovo. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2003-02-26):
(Hlasovanie.) Prítomných 112 poslancov, za 99, proti 2, hlasovania sa zdržalo 11. Konštatujem, že Národná rada sa rozhodla, že tento návrh zákona prerokuje v druhom čítaní. Nech sa páči.
Žiga, Peter, minister hospodárstva SR (2017-12-08):
Ďakujem pekne, pán predsedajúci. Cieľom predloženého vládneho návrhu zákona je ustanoviť samostatný a komplexný legislatívny rámec plne pokrývajúci oblasť technickej normalizácie, vychádzajúci z požiadaviek harmonizovanej európskej legislatívy a z požiadaviek aplikačnej praxe. Uvedenú oblasť doteraz upravoval zákon č. 264/1999 o technických požiadavkách na výrobky a o posudzovaní zhody. Predmetom vládneho návrhu zákona je úprava základných pojmov v súlade s nariadením Európskeho parlamentu a Rady č. 1025/2012 o európskej normalizácii, práv a povinností slovenského národného normalizačného orgánu, hlavných princípov a postupu pri tvorbe slovenských technických noriem, zapojenia zainteresovaných strán prostredníctvom technických komisií do tvorby slovenských technických noriem, nákladov na tvorbu slovenských technických noriem, poskytovania technických noriem, ochrany technických noriem a s tým súvisiaci dohľad nad dodržiavaním zákona a ukladanie pokút. Vo vládnom návrhu zákona sa ďalej ustanovujú požiadavky, ktoré musí zabezpečiť slovenský národný normalizačný orgán, ktorým je Úrad pre normalizáciu, metrológiu a skúšobníctvo Slovenskej republiky. Vládny návrh zákona naďalej predpokladá možnosť, aby orgány štátnej správy v rámci svojej pôsobnosti v nevyhnutných a odôvodnených prípadoch mohli používať odkazy na slovenské technické normy priamo v texte právneho predpisu. Táto možnosť je však podmienená včasným oznámením takéhoto zámeru slovenskému národnému normalizačnému orgánu a uhradením, resp. refundáciou nákladov súvisiacich so spracovaním a poskytovaním slovenských technických noriem slovenskému národnému normalizačnému orgánu. Poskytovanie slovenských technických noriem a technických normalizačných informácií za úhradu vyplýva pre úrad ako slovenský národný normalizačný orgán z povinnosti člena európskych normalizačných organizácií. Prijatie predloženého vládneho návrhu zákona bude mať pozitívny vplyv na podnikateľské prostredie a nebude mať vplyv na rozpočet verejnej správy, nemá sociálne vplyvy, vplyvy na životné prostredie, na informatizáciu spoločnosti, ani vplyvy na služby verejnej správy pre občana. Vládny návrh zákona je v súlade s Ústavou Slovenskej republiky, s ústavnými zákonmi a nálezmi Ústavného súdu, so zákonmi a všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie. Chcem vás požiadať o podporu predloženého návrhu zákona. Ďakujem, pán predsedajúci, skončil som.
Sabolová, Mária, poslankyňa NR SR (2011-12-14):
Ďakujem pekne za možnosť zareagovať na niekoľko názorov. Veľmi krátko od konca. Áno, keby ste ma boli počúvali, pán poslanec, vyjadrila som sa, že záväzok z memoranda mala vládna koalícia naplniť a dať ho v plnej výške do parlamentu, a to som sa o to pokúsila aj včera na výbore. Čiže nie proti niekomu, ale práve na podporu. Druhá vec, pani poslankyňa Gabániová, s vami plne súhlasím s vyjadreniami pána profesora Dragulu a ešte aj v tých výpočtoch oproti roku 2002 v tých číslach. Ale pýtam sa, čo ste vy za vlády, bývalej vlády urobili a ako ste nastavili systém, aby sme dnes, možno za dva roky boli v takom stave, v akom sa zdravotníctvo nachádza? Pán poslanec Osuský, k vám možno len toľko. Áno, ekonomické možnosti sú tie najdôležitejšie v tom, čo vláda prijala a čo nám chýba. Chýbajú nám štandardy, nadštandardy, a to je to, možno aj otázka na pána poslanca Muňka, že nie počet poisťovní, nie, nie zmeny, ale v tom, či máme nastavený systém a či máme jasné pravidlá, čo si budeme hradiť z vlastných zdrojov, a to, čo bude hradené zo spoločného verejného zdravotníctva. A k tomu treba mať odvahu, treba to pomenovať a k tomu nemala odvahu ani vaša vláda, pomenovať, čo budú nadštandardy, a ani táto, ani predchádzajúca. Čiže v tom, v tom je ten najvážnejší problém. A ešte snáď možno jedna poznámka. Pán poslanec Valocký, ak mám ešte chvíľu čas, problém nie je v opozícii, ja to nehovorím, že on je v opozícii, ale vy ste mali štyri roky na to, aby ste niečo nastavili, ak sa tu niečo zle nastavilo po Zajacovej reforme. Takže ja neobviňujem nikoho.
Glváč, Martin, podpredseda NR SR (2019-10-18):
Pán poslanec Poliačik, nech sa páči. (Reakcia navrhovateľa.) Aha. Kým príde pán poslanec Poliačik, ešte reakcia, pán poslanec Kresák, nech sa páči.
P. Paška, predseda NR SR: (2008-01-21):
(Prerušenie rokovania na zasadnutie poslaneckého grémia.) (Pokračovanie rokovania po zasadnutí poslaneckého grémia.)